Source: http://totalbaschet.ro/articol/Sepsi-Sf%C3%A2ntu-Gheorghe-c%C3%A2%C8%99tig%C4%83-acas%C4%83-turneul-7-din-CR-3x3-feminin~66058
Timestamp: 2019-06-26 15:14:58+00:00

Document:
Sepsi Sfântu Gheorghe s-a impus în turneul 7 din faza de calificare a Cupei României 3x3 feminin. Al 7-lea din cele 10 turnee s-a desfășurat la Sepsi Arena, sâmbătă după-amiază. Gazdele, în formula Anca Șipoș, Edit Janko, Ildiko Mîrne-Nagy și Nora Demeter, au trecut în finală de CSM Târgoviște, care le-a avut în componență pe Daiana Tănase, Ancuța Stoenescu, Claudia Cristea și Denisa Vați. Astăzi se dispută al 8-lea turneu, tot la Sepsi Arena, începând cu ora 11.
CS Phoenix Constanța și CS Rapid București au avansat din grupa A. Constănțencele au câștigat ambele partide (15-13 cu CSU Oradea și 14-13 cu Rapidul), iar formația bucureșteană s-a impus cu 13-8 în fața orădencelor.
Echipa gazdă, Sepsi Sfântu Gheorghe, a terminat pe prima poziție în grupa B cu două victorii clare, 21-6 cu Olimpia CSU Brașov și 21-3 cu CSM Târgu Mureș. Mureșencele au avansat în faza eliminatorie grație victoriei cu 14-9 în fața brașovencelor.
FCC ICIM Arad s-a clasat pe prima poziție în grupa C, după 12-10 cu Universitatea Cluj și 14-12 cu CS Agronomia. Formația din capitală s-a impus cu 12-7 în fața clujencelor și a obținut biletul pentru sferturi.
Grupa D a fost singura cu patru echipe. CSM Târgoviște a câștigat toate cele trei partide pe care le-a disputat (21-2 cu CSM Alexandria, 10-6 cu CSM Satu Mare și 15-9 cu ACS KSE Târgu Secuiesc). CSM Satu Mare a fost pe doi în grupă, după ce s-a impus în fața celor de la ACS KSE Târgu Secuiesc (13-11) și CSM Alexandria (20-6). Teleormănencele au terminat pe trei după 12-10 cu echipa din Târgu Secuiesc.
CS Agronomia (în formula: Alexandra Chițanu, Georgiana Plăvițu, Mihaela Chelariu, Sonia Vilcinschi) și CS Phoenix Constanța (Bianca Fota, Adelina Duță, Andreea Beldian, Teodora Armanu) s-au întâlnit în primul sfert. Agronomia s-a impus cu 18-12.
CSM Târgoviște (Daiana Tănase, Ancuța Stoenescu, Claudia Cristea, Denisa Vați) s-a calificat în semifinale după 15-8 în duelul cu CSM Târgu Mureș (Andreea Feises, Alexa Bobar, Iohana Borșan, Alina Pop).
Sepsi Sfântu Gheorghe și CSM Satu Mare s-au înfruntat în al 3-lea sfert. Gazdele, cu Anca Șipoș, Edit Janko, Ildiko Mîrne-Nagy și Nora Demeter, s-au impus cu 16-13 în fața echipei formate din Anna Kadar, Adina Pop, Roxana Pane și Andrea Olah.
Cele mai puține puncte într-un meci din faza eliminatorie s-au înscris în ultimul sfert. FCC ICIM Arad (Rita Bartok, Anamaria Ciotir, Diana Spinean, Adela Mercea) a câștigat cu 8-6 în fața Rapidului (Alexandra Lupusavei, Alexandra Anghel, Cristina Grigore, Gabriela Vlad).
Prima semifinală a fost echilibrată, cu CSM Târgoviște trecând de Agronomia cu un punct, 11-10. Sepsi Sfântu Gheorghe s-a impus cu 16-10 în fața celor de la FCC ICIM Arad. Gazdele au câștigat finala cu 16-9 în fața dâmbovițencelor. Alb-verzile au obținut al doilea succes la rând, după ce se impuneau și în turneul 6, din decembrie.
Turneul 8 se dispută astăzi, tot la Sepsi Arena din Sfântu Gheorghe. Grupele sunt aceleași ca la turneul 7. Meciurile încep la ora 11, iar finala este programată de la ora 14:15. Programul îl găsiți aici.
Andreea Vlase / 10 February 2019 / 10:37

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 
 CSM